**FORMULA 1 ROLEX MAGYAR NAGYDÍJ 2019 SZABADEDZÉS**

**P Á L Y Á Z A T**

**NOE tagcsaládok számára egynapos kirándulásra**

## **A pályázat célja:**

A Hungaroring Sport Zrt., a Nagycsaládosok Országos Egyesülete (a továbbiakban: ***„NOE”***), valamint a Magyar Turisztikai Ügynökség Zrt. (a továbbiakban: ***„MTÜ”***) a KAJLA program keretében az egészség megőrzéséhez szükséges aktív kikapcsolódás és a belföldi turizmus elősegítése érdekében pályázatot hirdetnek. A Hungaroring Sport Zrt., a NOE és az MTÜ (a továbbiakban: ***„Támogatók”***) a pályázattal elnyerhető támogatást egynapos kirándulás formájában nyújtják. A támogatásra kizárólag a jelen felhívásban meghatározott követelményeknek maradéktalanul megfelelő kedvezményezettek jogosultak.

## **Pályázók köre:**

Olyan NOE tagcsaládok, akik rendelkeznek érvényes NOE tagsági igazolvánnyal és a családból legalább 1 gyermeknek (1-4. osztályos korú) van KAJLA útlevele.

## **Az elnyerhető támogatás tartalma:**

Támogatók kirándulási szolgáltatás igénybevételét biztosítják, amely tartalmazza a pályázatban rögzített résztvevőknek fejenként 1 db, a 2019. augusztus 2-ai FORMULA 1 ROLEX MAGYAR NAGYDÍJ 2019 szabadedzésre szóló belépőjegyet.

## **A kirándulás helyszíne és időpontja:**

FORMULA 1 ROLEX MAGYAR NAGYDÍJ 2019 helyszíne

(Hungaroring Sport Zrt. 2146 Mogyoród, Hungaroring út 10., Versenypálya)

2019. augusztus 2. 08.00 (a szabadedzés program kezdete) és 19.00 között

## **A kirándulás részletes programja:**

|  |  |
| --- | --- |
| 8.00-11.00 | Érkezés a Hungaroringre, regisztráció a Hungaroring főbejáratánál lévő MOL töltőállomás mögötti regisztrációs sátornál  **FONTOS: Belépés a pályára a VIII. kapunál** |
| 11.00 óráig | Ülőhelyek elfoglalása a GOLD 4 tribünön |
| 11.00 órától | FORMULA 1 ROLEX MAGYAR NAGYDÍJ 2019 időmérő edzés megtekintés |

**Általános pályázati feltételek:**

* Pályázatot benyújtani kizárólag a [www.noe.hu](http://www.noe.hu) honlapon, a NOE hírlevelében és levelező listáiban meghirdetett jelentkezési felületen a jelen pályázati felhívásban rögzített feltételekkel lehet.
* A pályázói profil kötelező melléklete a *Hozzájáruló nyilatkozat személyes adatok kezeléséhez* elnevezésű dokumentum A hibásan, hiányosan, vagy nem feldolgozható adatokkal kitöltött, vagy a pályázathoz nem csatolt hozzájáruló nyilatkozat nélkül benyújtott pályázat automatikusan elutasításra kerül, hiánypótlására, javítására nincs lehetőség.
* A pályázat keretében rögzített adatok valóságtartalmát az Egyesület ellenőrizheti.
* A pályázó a benyújtási határidőt követően legkésőbb 2019.július 26-ig kap tájékoztatást az Egyesülettől e-mailben pályázatának feldolgozási eredményéről.
* Jelen pályázat feltételei a létszámkeret kimerüléséig, de legfeljebb **2019. július 26. 8.00 óráig** állnak fenn.
* A pályázattal elnyerhető támogatás nem terjed ki a programhelyszínre történő utazás megszervezésére, az utazás költségeinek, valamint az étkeztetés fedezésére sem.

**A pályázat benyújtható: 2019. július 26. napján reggel 8.00 óráig.**

**Tájékoztatás:**

A Támogatók a kirándulás helyszínén kép- és hangfelvételt készíthetnek, valamint filmet forgathatnak - saját vagy egyéb közreműködő bevonásával -, amelyeket a FORMULA 1 ROLEX MAGYAR NAGYDÍJ 2019 IDŐMÉRŐ LÁTOGATÁSA A HUNGARORING – MTÜ - NOE ÖSSZEFOGÁS KERETÉBEN c. program dokumentálása, népszerűsítése érdekében reklámozási és promóciós célokra használhat fel. A pályázat benyújtásával egyidejűleg a pályázónak a kép- és hangfelvétel rögzítéséhez, valamint annak a Támogatók és a Hungaroring Sport Zrt. általi szabad felhasználásához kifejezett hozzájárulását szükséges adni.

A FORMULA 1 ROLEX MAGYAR NAGYDÍJ 2019 rendezvény általános biztosítása, a belépésre jogosító jegyek átadása, a tájékoztatás, valamint a pályázók Hungaroringen belüli tájékozódásának elősegítése a Hungaroring Sport Zrt. felelőssége.

Regisztráció helye: a Hungaroring Versenypálya főbejáratánál lévő MOL kút mögött elhelyezett regisztrációs sátornál.

## **Személyes adatok kezeléséről szóló nyilatkozat:**

## A pályázat benyújtásával egyidejűleg a pályázónak szükséges a kifejezett hozzájárulását adni ahhoz, hogy személyes adatait a program sikeres megvalósítása érdekében a Támogatók a nyilatkozatba meghatározottak szerint kezelhetik.